บาทเปิด 30.29 บาทต่อดอลลาร์ แนวโน้มทรงตัว
เงินบาทเปิดตลาด 30.29 บาทต่อดอลลาร์ แนวโน้มทรงตัวรอปัจจัยใหม่ มองกรอบวันนี้ 30.25-30.35บาทต่อดอลลาร์
27 พ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.29 บาท/ดอลลาร์ จากปิดตลาดเย็นวันที่ 26 พ.ย. ที่ระดับ 30.28 บาท/ดอลลาร์ ทิศทางการเคลื่อนไหวค่อนข้างนิ่งรอปัจจัยใหม่เข้ามา เนื่องจากตลาดสหรัฐเปิดทำการแค่ครึ่งวัน
"บาทเปิดตลาดเช้านี้มีแนวโน้มทรงตัวรอปัจจัยใหม่เข้ามา วันนี้คาดว่าธุรกรรมจะเบาบาง" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 30.25-30.35 บาท/ดอลลาร์ ปัจจัยที่ตลาดติดตามเป็นสถานการณ์การแพร่ระบาดของโควิด-19 ในสหภาพยุโรปที่ส่งผลให้ต้องมีการล็อกดาวน์เพิ่มมากขึ้น